als_Latn dik_Latn sag_Latn
(Rifreskim) Presidenti Bujar Nishani foli në hapjen e ekspozitës “Muzeu i Memories” për diktaturën komuniste të Enver Hoxhës
Denion Ndrenika
Presidenti i Republikës, Bujar Nishani kujtoi sot se Shqipëria ka qenë një burg i madh, duke u mbështetur në të kaluarën e hidhur të vendit prej regjimit diktatorial komunist të Enver Hoxhës.
Presidenti tha gjithashtu se sistemi ka lënë pasoja psikologjike për shoqërinë në Shqipëri që ishte nën diktaturë menjëherë pas çlirimit të vendit.
“Shqipëria ka qenë një burg i madh”-tha zoti Nishani në fjalën që mbajti në presidencë me rastin e hapjes nën kujdesin e tij të ekspozitës “Muzeu i Memories”.
“Kjo ekspozitë ngacmon ndërgjegjen e shoqërisë. Këtu tregohet sa lëndues e denigrues ishte sistemi. Një sistem që la pasoja psikologjike për shoqërinë, e cila u rrit në ambient depresioni psikologjik”-tha kryeshtetari.
Zoti Nishani tha gjithashtu se mirë do të ishte si një dëshirë që pohoi se e ka, për të ndërtuar një muze në ish-burgjet e regjimit diktatorial komunist.
als_Latn epo_Latn als_Latn als_Latn als_Latn als_Latn als_Latn